Dit sijn de condicien en vorwden vand comenscap die gesciet is tuschen de kercmeests van
sente peters en vrancken oege tymerman als vand cappen vanden nuwen chore
als dat vranck oeghe voirs dit werc verdinct en genome heeft te maken en te
leven op sijn steenwerc staende en all op gericht op sinen cost ter werclieden prise
sonder der kercken enigen cost oft last dair aff te hebben en vranck oighe sall alle de latten
die dair toe behoeven oft opgaen sullen ooc leven en vranck sall die latten doen saghen
te tiden en te tmine dat sij drueghen moghen ten profite des wercs en dit
wert heeft vrancke voirs genomen om iiii en xxv peters als htoge philips
heeft doen slaen oft xxiiii cromstt voir elken Ende dit staet all op nederen
tot op alre kinden dach te vgaden te gort roelants inden sent jorijs na der
noeven Ende elc neden sall doen vi gulden peters halff den ghenen diet
nederen en halff der kerken Ende den yersten dach vier gelten rijnschwijns
en de ande ii gelten Item oic sullen de kercmeesters vrancken letten plaetse
tuschen den hase en de trudorre omgaens voir den wildeman op te
bymeren Ende de ghene die dit behouden sall die sall dese voirgeseide
plaetse beheymen en besluyten all op sinen cost op die vuege dat die
kercmeesters hen selen dorven leven mede te vmaken des hem meer vort
gebrect oft behoeft dat sall hij op sinen cost all leven en de kercmeests
sullen hen die vracht leven als van dien besluyten en niet meer Item
es vurwerde en onderspreck so wie dit werc behout oft behouden sall
dat hij hebben sall tsinte jans misse int jans van xxxi c gulden
peters en te ksmisse dair naest volgende al peters Item noch voort
tsente jans misse int jair van xxxii l peters en te kersmisse dair
naest volgen l peters Item noch tsente jans misse als hijt richten sall int
jair van xxxiii c peters en te kersmisse dair naest volgende volbetailt
te sine op dat hij volricht en vollevert hadde Item voort sall hij te hulpen
hebben iiii stucke houts liggende inder vuntenwech tot sinen wercke ende
sinen wille niet te doene En so wie dit werc behout hij sall dit werc wale
en lofflic verborgen te maken en te leven h over heeft geweest als vander
stat wegen jacob uuten lyemingen burgmeester En die kercmeesters
van sente peters dats te weten her gielijs die roede h gielijs vranx
goide roelants gheerde van haenwijc meester plisses van vorst wercua
vander kerken jan vander bruggen en willem vand babet Ende dit es
van vrancken oige drie werff genedert